CELEX: 32020R2017
Language: lt
Date: 2020-12-09 00:00:00
Title: Komisijos įgyvendinimo reglamentas (ES) 2020/2017 2020 m. gruodžio 9 d. kuriuo dėl įrašo, skirto Jungtinei Karalystei, kiek tai susiję su Šiaurės Airija, iš dalies keičiama Įgyvendinimo reglamento (ES) 2018/878 priedo 2 dalis (Tekstas svarbus EEE)

2020 12 10   
               
               
                  LT
               
               
                  Europos Sąjungos oficialusis leidinys
               
               
                  L 415/43
               
            
         KOMISIJOS ĮGYVENDINIMO REGLAMENTAS (ES) 2020/2017
         2020 m. gruodžio 9 d.
         kuriuo dėl įrašo, skirto Jungtinei Karalystei, kiek tai susiję su Šiaurės Airija, iš dalies keičiama Įgyvendinimo reglamento (ES) 2018/878 priedo 2 dalis
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. birželio 12 d. Europos Parlamento ir Tarybos reglamentą (ES) Nr. 576/2013 dėl gyvūnų augintinių vežimo nekomerciniais tikslais, kuriuo panaikinamas Reglamentas (EB) Nr. 998/2003 (1), ypač į jo 20 straipsnį,
         kadangi:
         
                     (1)
                  
                  
                     Komisijos deleguotajame reglamente (ES) 2018/772 (2) nustatytos prevencinių sveikatos priemonių taikymo taisyklės siekiant kontroliuoti Echinococcus multilocularis sukeliamos infekcijos plitimą tarp šunų, nekomerciniais tikslais vežamų į tam tikrų valstybių narių teritoriją ar jų teritorijos dalis. Konkrečiau, to deleguotojo reglamento 2 straipsnyje nustatytos valstybių narių ar jų dalių skirstymo į kategorijas dėl Echinococcus multilocularis infekcijos taisyklės ir nustatytos sąlygos, kurias valstybės narės turi atitikti, kad galėtų toliau taikyti tas prevencines sveikatos priemones;
                  
               
                     (2)
                  
                  
                     Komisijos įgyvendinimo reglamente (ES) 2018/878 (3) išvardytos valstybės narės arba valstybių narių teritorijų dalys, kurios atitinka Deleguotajame reglamente (ES) 2018/772 nustatytas skirstymo į kategorijas dėl Echinococcus multilocularis taisykles. Valstybių narių arba valstybių narių teritorijos dalių, atitinkančių Deleguotojo reglamento (ES) 2018/772 2 straipsnio 3 dalyje nustatytas skirstymo į kategorijas taisykles, sąrašas yra pateiktas šio Įgyvendinimo reglamento (ES) 2018/878 priedo 2 dalyje;
                  
               
                     (3)
                  
                  
                     pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo), ypač pagal Protokolo dėl Airijos ir Šiaurės Airijos 5 straipsnio 4 dalį kartu su to protokolo 2 priedu, pasibaigus pereinamajam laikotarpiui Reglamentas (ES) Nr. 576/2013 ir juo grindžiami Komisijos aktai taikomi Jungtinei Karalystei, kiek tai susiję su Šiaurės Airija, ir jos teritorijoje;
                  
               
                     (4)
                  
                  
                     šiuo metu Įgyvendinimo reglamento (ES) 2018/878 priedo 2 dalyje nurodyta visa Jungtinės Karalystės teritorija. Todėl būtina iš dalies pakeisti to priedo 2 dalį, Jungtinei Karalystei skirtą įrašą pakeičiant įrašu, skirtu Jungtinei Karalystei, kiek tai susiję su Šiaurės Airija;
                  
               
                     (5)
                  
                  
                     kadangi Susitarime dėl išstojimo nustatytas pereinamasis laikotarpis baigiasi 2020 m. gruodžio 31 d., šis reglamentas turėtų būti taikomas nuo 2021 m. sausio 1 d.;
                  
               
                     (6)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2018/878 priedo 2 dalis pakeičiama šio reglamento priede pateiktu tekstu.
         
         
            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 9 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 178, 2013 6 28, p. 1.
         
            (2)  2017 m. lapkričio 21 d. Komisijos deleguotasis reglamentas (ES) 2018/772, kuriuo papildomos Europos Parlamento ir Tarybos reglamento (ES) Nr. 576/2013 nuostatos dėl prevencinių sveikatos priemonių tarp šunų plintančiai Echinococcus multilocularis sukeliamai infekcijai kontroliuoti ir kuriuo panaikinamas Deleguotasis reglamentas (ES) Nr. 1152/2011 (OL L 130, 2018 5 28, p. 1).
         
            (3)  2018 m. birželio 18 d. Komisijos įgyvendinimo reglamentas (ES) 2018/878, kuriuo patvirtinamas sąrašas valstybių narių arba valstybių narių teritorijų dalių, kurios atitinka skirstymo į kategorijas taisykles, nustatytas Deleguotojo reglamento (ES) 2018/772 dėl prevencinių sveikatos priemonių taikymo tarp šunų plintančiai Echinococcus multilocularis sukeliamai infekcijai kontroliuoti 2 straipsnio 2 ir 3 dalyse (OL L 155, 2018 6 19, p. 1).
      
      
         
            PRIEDAS
            
               „2 DALIS
               
                  Valstybių narių
                   (*1)
                  arba valstybių narių teritorijos dalių, atitinkančių Deleguotojo reglamento (ES) 2018/772 2 straipsnio 3 dalyje nustatytas skirstymo į kategorijas taisykles, sąrašas
               
               
                            
                        
                        
                           
                              Kodas
                           
                        
                        
                           
                              Visa teritorija / teritorijos dalys
                           
                        
                     
                           Suomija
                        
                        
                           FI
                        
                        
                           Visa teritorija
                        
                     
                           Airija
                        
                        
                           IE
                        
                        
                           Visa teritorija
                        
                     
                           Jungtinė Karalystė (Šiaurės Airija)
                        
                        
                           UK (NI)
                        
                        
                           Šiaurės Airija
                        
                     
            
               (*1)  Pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, ypač pagal Protokolo dėl Airijos ir Šiaurės Airijos 5 straipsnio 4 dalį kartu su to protokolo 2 priedu, šiame priede nuorodos į valstybes nares apima Jungtinę Karalystę, kiek tai susiję su Šiaurės Airija.““